9. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 241 της 19 Απρ./5 Μαΐου 1961 (ΦΕΚ Α΄ 74) Περί τροποποιήσεως και συμπληρώσεως του από 19-2-1938 Β.Δ/τος «περί αναθεωρήσεως του από 13 Ιουν. 1924 Δ/τος «περί καθορισμού των εις τους ιδιώτας Μηχανικούς κ.λ.π. αμοιβών ως ετροποποιήθη μεταγενεστέρως». Έχοντες υπ’ όψει τας διατάξεις του άρθρ. 59 του από 17 Ιουλ. 1923 Ν.Δ/τος «περί σχεδίων Πόλεων κλπ.» ως ετροποποιήθη δια του Ν.Δ. 2726/1953 «περί τροποποιήσεως και συμπληρώσεως του άρθρ. 59 του από 17-7-1923 Ν.Δ/τος «περί σχεδίων Πόλεων κλπ.», τας διατάξεις του άρθρ. 7 του Νόμ. 5367/1932 «περί εκτελέσεως των Δημοσίων ΄Εργων», ως και τας διατάξεις του υπ’ αριθ. 1042/49 Ν.Δ/τος «περί ενοποιήσεως των Τεχνικών Υπηρεσιών της Χώρας» και ιδόντες την υπ’ αριθ. 163/1961 γνωμοδότησιν του Συμβουλίου Επικρατείας, προτάσει του Ημετέρου επί των Συγκοινωνιών και Δημοσίων Έργων Υπουργού απεφασίσαμεν και διατάσσομεν. Άρθρ.1-2.(Τροποποιούνται τα άρθρ. 3 και 11 του Β.Δ. της 19/21 Φεβρ. 1938, ανωτ. σελ. 163). Άρθρ.3.-Τα χρηματικά ποσά αμοιβής εργασιών, τ’ αναγραφόμενα εις το άρθρ. 8 του από 19/2/1938 Β.Δ/τος «περί αναθεωρήσεως του από 13 Ιουν. 1924 Δ/τος «περί καθορισμού των εις τους ιδιώτας Μηχανικούς κλπ. αμοιβών, ισχύουν εφεξής κατόπιν πολλαπλασιασμού επί τον αριθμόν 0,50. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, δεν καταλαμβάνει όμως εννόμους σχέσεις δημιουργηθείσας ήδη επί τη βάσει των προϊσχυουσών διατάξεων δια καταρτισμόν συμβάσεων μεταξύ Μηχανικού και Εργοδότου. Εις τον αυτόν επί των Συγκοινωνιών και Δημοσίων Έργων Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 